Jawa Barat

Jawa Barat (disingkek Jabar) adolah sabuah provinsi di Indonesia nan talatak di bagian barat dari Pulau Jao. Ibu kotanyo barado di Kota Bandung. Jawa Barat babatehan jo Provinsi Banten sarato Jakarta di sabalah baratnyo, Lauik Jao di utaranyo, Provinsi Jawa Tengah di sabalah timurnyo, sarato Lautan Hindia di selatannyo. Provinsi iko marupokan kampuang halaman dek urang Sunda, etnik paliang gadang kaduo di Indonesia sasudah urang Jao. Jawa Barat adolah ciek dari salapan provinsi nan paliang partamo dibantuak sasudah Proklamasi Kamardekaan Indonesia dan kudian sacaro resmi didirikan pado 14 Juli 1950. Pado 1966, Kota Jakarta dipisah dari Jawa Barat sabagai Daerah Khusus Ibukota nan statusnyo samo jo sabuah provinsi. Kudian pado taun 2000, bagian paliang barat dari Jawa Barat dimekarkan manjadi provinsi tapisah nan dinamokan Provinsi Banten. Jawa Barat marupokan provinsi jo panduduak paliang rami di Indonesia, walau alah dimekarkan, jo 48.274.160 jiwa manuruik Sensus Panduduak 2020. Kota paliang gadang di provinsi ko, Bandung jo Bekasi, marupokan kota jo populasi paliang rami katigo jo kaampek di Indonesia. Kudian, sabagai kota satelit dari Metropolitan Jakarta, Bekasi maalami patumbuahan panduduak paliang tinggi, tampak labiah saketek salayang daripado Bandung. Bandung tatap manjadi ciek dari banyak kota paliang rami panduduak di dunia, sadangkan Bekasi jo Depok, kaduonyo kota satelit dari Jakarta, barado di paringkek katujuah jo kasapuluah suburban paliang rami panduduak di dunia. Sijarah Wilayah Jawa Barat pado abaik ka-5 marupokan bagian dari Karajaan Tarumanagara. Prasasti paninggalan Karajaan Tarumanagara banyak taseba di Jawa Barat. Ado tujuah batu basurek nan ditulih dalam aksara Wengi (nan digunokan dalam maso Palawa India) dan bahaso Sansakerta nan sabagian gadang mancaritokan rajo-rajo Tarumanagara. Salapeh runtuahnyo Karajaan Tarumanagara, kakuasoan di bagian barat Pulau Jawa dari Ujung Kulon sampai Kali Serayu dilanjuikkan dek Karajaan Sunda. Salah satu batu basurek dari zaman Karajaan Sunda adolah batu basurek Kebon Kopi II nan barasa dari taun 932. Karajaan Sunda baribu kota di Pakuan Pajajaran (kini kota Bogor). Pado abaik ka-16, Kasultanan Demak tumbuah manjadi saiangan ekonomi dan politik Karajaan Sunda. Palabuahan Cerbon (kudian manjadi Kota Cirebon) lapeh dari Karajaan Sunda dek pangaruah Kasultanan Demak. Palabuahan iko kudian tumbuah manjadi Kasultanan Cirebon nan mamisahkan diri dari Karajaan Sunda. Palabuahan Banten juo lapeh ka tangan Kasultanan Cirebon dan kudian tumbuah manjadi Kasultanan Banten. Untuak mahadapi ancaman iko, Sri Baduga Maharaja, rajo Sunda wakatu itu, mamintak putonyo, Surawisesa untuak mambuek pajanjian patahanan kaamanan jo urang Portugih di Malaka untuak managah jatuahnyo palabuahan utamo, yaitu Sunda Kalapa (kini Jakarta) kapado Kasultanan Cirebon jo Kasultanan Demak. Wakatu Surawisesa manjadi rajo Sunda, jo gala Prabu Surawisesa Jayaperkosa, dibueklah pajanjian patahanan kaamanan Sunda-Portugih, nan ditandoi jo Batu Basurek Pajanjian Sunda-Portugal, ditandotangani dalam taun 1512. Sabagai imbalannyo, Portugih diagiah akses untuak mambangun benteng jo gudang di Sunda Kalapa sarato akses untuak padagangan di sinan. Untuak marealisasikan pajanjian patahanan kaamanan tasabuik, pado taun 1522 didirikan suatu monumen batu nan disabuik padrão di tapi Ci Liwung. Bagopun pajanjian patahanan kaamanan jo Portugih alah dibuek, palaksanaannyo indak dapek taujuik dek pado taun 1527 pasukan aliansi Cirebon - Demak, dibawah pimpinan Fatahilah atau Paletehan manyarang dan manakluakkan Palabuahan Sunda Kalapa. Parang antaro Karajaan Sunda jo aliansi Cirebon - Demak balangsuang limo taun sampai akhianyo pado taun 1531 dibuek suatu pajanjian damai antaro Prabu Surawisesa jo Sunan Gunung Jati dari Kasultanan Cirebon. Dari taun 1567 sampai 1579, dibawah pimpinan Rajo Mulya, alias Prabu Surya Kencana, Karajaan Sunda maalami kamunduran gadang dibawah takanan Kasultanan Banten. Salapeh taun 1576, Karajaan Sunda indak dapek mampatahankan Pakuan Pajajaran (ibu kota Karajaan Sunda), dan akhianyo jatuah ka tangan Kasultanan Banten. Zaman pamarintahan Kasultanan Banten, wilayah Priangan (Jawa Barat bagian tenggara) jatuah ka tangan Kasultanan Mataram. Jawa Barat dalam arati administratif mulai digunokan pado taun 1925 katiko Pamarintah Hindia Ulando mambantuak Provinsi Jawa Barat. Pambantukan provinsi itu sabagai palaksanaan Bestuurshervormingwet taun 1922, nan mambagi Hindia Ulando ateh kasatuan-kasatuan daerah provinsi. Sabalun taun 1925, digunokan istilah Soendalanden (Tatar Soenda) atau Pasoendan, sabagai istilah geografi untuak manyabuik bagian Pulau Jawa di sabalah barat Sungai Cilosari dan Citanduy nan sabagian gadang diuni dek panduduak nan manggunokan bahaso Sunda sabagai bahaso ibu. Pado 17 Agustus 1945, Jawa Barat bagabuang manjadi bagian dari Republik Indonesia. Pado tanggal 27 Desember 1949 Jawa Barat manjadi Nagara Pasundan nan marupokan salah satu nagara bagian dari Republik Indonesia Serikat sabagai hasia mupakaik tigo pihak dalam Konferensi Meja Bundar: Republik Indonesia, Bijeenkomst voor Federaal Overleg (BFO), dan Balando. Mupakaik iko disaksikan juo dek United Nations Commission for Indonesia (UNCI) sabagai pawakilan PBB. Jawa Barat baliak bagabuang jo Republik Indonesia pado taun 1950. Geografi Provinsi Jawa Barat talatak di bagian barat Pulau Jawa. Wilayahnyo babatehan jo Provinsi DKI Jakarta jo Lauik Jawa di sabalah utara, Lauik Jawa jo Provinsi Jawa Tengah di sabalah timur, Samudera Hindia di sabalah selatan, sarato Provinsi Banten dan Provinsi DKI Jakarta di sabalah barat. Kawasan pantai utara marupokan dataran randah. Di bagian tengah marupokan pagunuangan, yakni bagian dari rangkaian pagunuangan nan mambujua dari barat inggo timur Pulau Jawa. Titiak tatingginyo adolah Gunuang Ciremay, nan talatak di sebalah barat daya Kota Cirebon. Sungai-sungai nan utamo adolah Sungai Citarum jo Sungai Cimanuk, nan bamuaro di Lauik Jawa. Iklim Iklim di Jawa Barat adolah tropis, jo suhu 9 °C di Puncak Gunuang Pangrango dan 34 °C di Pantai Utara, curah hujan rato-rato 2.000 mm per tahun, tapi di babarapo daerah pegunuangan antaro 3.000 sampai 5.000 mm per tahun. Topografi Ciri utamo daratan Jawa Barat adolah bagian dari busua kapulauan gunuang api (aktif dan indak aktif) nan mambantang dari ujuang utara Pulau Sumatera inggo ujuang utara Pulau Sulawesi. Daratan dapek dibedakan ateh wilayah pagunuangan curam di selatan jo katinggian labiah dari 1.500 m di atek pamukaan lauik, wilayah lereang bukik nan landai di tangah katinggian 100 -- 1.500 m dpl, wilayah dataran laweh di utara katinggian 0 -- 10 m dpl, dan wilayah aliran sungai. Pamarintahan Daftar Gubernur Barikuik marupokan daftar Gubernur Jawa Barat: Legenda Pelaksana tugas Gubernur Barikuik daftar Penjabat dan Pelaksana Tugas Gubernur nan manggantikan Gubernur petahana nan sadang cuti kampanye atau dalam maso transisi. Catatan Katarangan Kabupaten dan Kota Demografi Etnik Panduduak asali provinsi Jawa Barat adolah urang Sunda. Manuruik Sensus Panduduak Indonesia 2010, etnik di Jawa Barat sangek baragam. Adopun jumlah panduduak provinsi Jawa Barat manuruik etnik taun 2010 dari 42.982.865 urang adolah urang Sunda sabanyak 30.889.910 urang (71,87%), kudian urang Jawa 5.710.652 urang (13,29%), Betawi 2.664.143 (6,20%), Cirebon 1.812.842 urang (4,22%). Etnik di lua Pulau Jawa paliang gadang adolah urang Batak sabanyak 467.438 urang (1,09%), kudian urang Minangkabau 272.018 urang (0,63%), Tionghoa 254.920 urang (0,59%) dan Malayu 190.224 jiwa (0,44%). Etnik asa Sumatra Selatan sabanyak 95.502 jiwa (0,22%), asa Lampuang 92.862 urang (0,22%), asa Banten 60.948 urang (0,14%), Madura 0,10% dan etnik lainnyo 0,99%. Manuruik data dari Sensus Penduduk Indonesia 2000 dan Sensus Penduduk Indonesia 2010, barikuik iko komposisi etnis atau suku banso di provinsi Jawa Barat: Catatan kaki Rujuakan Pautan lua (Indonesia) Situs resmi pemerintah provinsi Archived 2022-02-27 di Wayback Machine.